*****

ΚΑΝΟΝΙΣΜΟΣ (ΕΟΚ, ΕΥΡΑΤΟΜ, ΕΚΑΧ) αριθ. 2126/86 ΤΟΥ ΣΥΜΒΟΥΛΙΟΥ

της 7ης Ιουλίου 1986

για την προσαρμογή των διορθωτικών συντελεστών που εφαρμόζονται στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3580/85 (2), και ιδίως τα άρθρα 63, 64, 65 και 82 του εν λόγω κανονισμού υπηρεσιακής κατάστασης, καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,

την απόφαση 81/1061/Ευρατόμ, ΕΚΑΧ, ΕΟΚ του Συμβουλίου της 15ης Δεκεμβρίου 1981 περί τροποποιήσεως της μεθόδου αναπροσαρμογής των αποδοχών των υπαλλήλων και του λοιπού προσωπικού των Κοινοτήτων (3),

την πρόταση της Επιτροπής,

Εκτιμώντας:

ότι είναι σκόπιμο, λόγω της αισθητής αύξησης του κόστους ζωής που σημειώθηκε σε πολλές χώρες υπηρεσίας των υπαλλήλων και του λοιπού προσωπικού των Ευρωπαϊκών Κοινοτήτων κατά τη διάρκεια του δεύτερου εξαμήνου 1985, να αναπροσαρμοστούν οι διορθωτικοί συντελεστές που εφαρμόζονται, δυνάμει του κανονισμού (ΕΚΑΧ, ΕΟΚ, Ευρατόμ) αριθ. 3580/85, στις αποδοχές και συντάξεις των υπαλλήλων αυτών και του λοιπού προσωπικού, με ισχύ από 1ης Ιανουαρίου 1986, καθώς και από 1ης Νοεμβρίου 1985 και από 16ης Νοεμβρίου 1985, για ορισμένες χώρες υπηρεσίας όπου η αύξηση του κόστους ζωής ήταν ιδιαίτερα υψηλή·

ότι είναι σκόπιμο να αναπροσαρμοστούν αναδρομικά οι διορθωτικοί συντελεστές που εφαρμόζονται για την Αλγερία, τη Βραζιλία, την Αίγυπτο, το Λίβανο και την Ελβετία, σύμφωνα με τις στατιστικές που είναι επί του παρόντος διαθέσιμες για τις χώρες αυτές,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιανουαρίου 1985, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετεί στην κατωτέρω χώρα καθορίζεται ως εξής:

Αλγερία 201,3

2. Από την 1η Μαΐου 1985, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετεί στην κατωτέρω χώρα καθορίζεται ως εξής:

Βραζιλία 256,0

3. Από την 1η Ιουλίου 1985, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετεί σε μία από τις κατωτέρω χώρες καθορίζονται ως εξής:

Βραζιλία 75,6

Ελβετία 142,1

Αλγερία 202,6

Αίγυπτος 354,2

Λίβανος 70,8

4. Από την 1η Νοεμβρίου 1985, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετεί σε μία από τις κατωτέρω χώρες καθορίζονται ως εξής:

Ελλάδα 106,3

Βραζιλία 118,1

Λίβανος 80,4

Ισραήλ 191,2

Τουρκία 102,6

Γιουγκοσλαβία 120,3

5. Από τις 16 Νοεμβρίου 1985, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετεί στην κατωτέρω χώρα καθορίζεται ως εξής:

Χιλή 136,2

6. Από την 1η Ιανουαρίου 1986, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετεί σε μία από τις κατωτέρω χώρες καθορίζονται ως εξής:

Ιταλία (εκτός Varese) 101,5

Ισπανία 105,7

Πορτογαλία 88,8

Βενεζουέλα 103,4

Αυστραλία 141,0

Ινδία 152,9

Μαρόκο 108,4

Τυνησία 122,0

Συρία 192,2

7. Οι διορθωτικοί συντελεστές που εφαρμόζονται στις συντάξεις καθορίζονται σύμφωνα με το άρθρο 82 παράγραφος 1 του κανονισμού υπηρεσιακής κατάστασης.

Άρθρο 2

1. Από την 1η Ιανουαρίου 1986, ο διορθωτικός συντελεστής που εφαρμόζεται στις συντάξεις και στις αποζημιώσεις των προσώπων που αναφέρονται στο άρθρο 2 του κανονισμού (ΕΟΚ, Ευρατόμ, ΕΚΑΧ) αριθ. 160/80 (1) καθορίζεται για την κατωτέρω χώρα ως εξής:

Ιταλία 159,0

2. Από τις 27 Ιανουαρίου 1986, η παρούσα διάταξη δεν εφαρμόζεται πλέον.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιουλίου 1986.

Για το Συμβούλιο

Ο Πρόεδρος

N. LAWSON

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 343 της 20. 12. 1985, σ. 1.

(3) ΕΕ αριθ. L 386 της 31. 12. 1981, σ. 6.

(1) ΕΕ αριθ. L 20 της 26. 1. 1980, σ. 1.